Princ Čarls više ne oseća krivicu za Dajaninu smrt: Žali samo zbog jedne stvari!\nVip priča 02.02.2015. - 13:42h Autor: Stil\nBritanskom princu Čarlsu još uvek teško pada što je princezu Dajanu uveo u svet monarhije, sa kojim ona nije mogla da se nosi. Međutim, britanski prestolonaslednik više ne oseća krivicu za njenu smrt, otkrio je dugogodišnji radnik na dvoru.\nOvako izgleda brat vojvotkinje od Kembridža: Džejms je najmlađi član porodice Midlton! (FOTO)\n"Kada je Dajana poginula, Čarlsu je bilo teško zbog svega što je prethodilo tom tragičnom događaju 1997. godine. Ali on više ne oseća krivicu za njenu smrt, jer je prihvatio da nije imao ništa sa tim s kim je ona i gde bila u to vreme. Ono što ga muči, međutim, je to što je on taj koji je Dajanu uveo u kraljevsku porodicu i u život sa kojim ona nije mogla da izađe na kraj", izjavio je za Daily Mail izvor sa dvora.\nPošto mu prvi brak nije uspeo, sa Kamilom Parker Boulz se trudi da sve radi kako treba, dodao je izvor. Čarlsova prošlost, ali i budućnost su ponovo došli u žižu javnosti zbog neautorizovane biografije pod nazivom "Čarls: Kraljevo srce" (Charles: The Heart of A King).\nU knjizi se navodi da je princ sa svih strana osećao veliki pritisak - od Dajane, njegovih roditelja i štampe. Autorka knjige, novinarka magazina Times Ketrin Majer takođe tvrdi da je kraljica Elizabeta zabrinuta za budućnost monarhije pod Čarlsovom vladavinom. Naime, Elizabeta smatra da bi njegov aktivizam po pitanju životne sredine, između ostalog, mogao da donese "novi model vladavine".\n"Definišući svoju ulogu prestolonaslednika, princ je nagovestio redefinisanje monarhije. Nekolicina zaposlenih u Bakingemskoj palati, kao i sama kraljica, strahuju da monarhija neće uspeti da podnese šok od takve novine", navodi se u knjizi.\nMajer je dodala da joj je Čarls rekao da je zabrinut za probleme koji se tiču Velike Britanije u dalekoj budućnosti.\n"Bavim se samo najtežim pitanjima, jer želim da skrenem pažnju na njih i da stvorim nadu tamo gde je nema. Interesuju me buduće generacije. Ali problem je u tome da, ako gledate toliko daleko, ljudi ne znaju uvek čime se trenutno bavite", izjavio je Čarls ovoj novinarki.\nPrinc Čarlsprinceza DajanaMonarhijaKraljevska porodica


“Koreni“ Tee Lukač u fokusu 4. dana “Beldoksa“ - Glas Srpske\n“Koreni“ Tee Lukač u fokusu 4. dana “Beldoksa“\nTanjug 13.09.2021 10:51\nFoto: cineuropa.org | Slika iz filma "Koreni" Tee Lukač\nBEOGRAD - Film “Koreni“ rediteljke Tee Lukač prikazan je u Amfiteatru ispred Muzeja Jugoslavije u okviru srpske takmičarske selekcije Međunarodnog festivala dokumentarnog filma “Beldoks“, a Lukač je izjavila da ovo ostvarenje, iako vrlo lično za nju, nije privatno ni na jedan drugi način.\n“To je bilo vrlo interesantno iskustvo. Iako je film za mene vrlo ličan, on ni na jedan drugi način nije privatan. Razlozi za snimanje filma nisu isti kao cilj. Dvoru na Uni sam se jako često vraćala posle svih dešavanja devedesetih godina, ali tim pre nisam htela da se okrenem tipičnoj priči o ratu i stradanjima i zapravo konstantnoj retraumatizaciji nekih događaja“, navela je Lukač, koja je Dvor na Uni, uslijed rata, napustila sa šest godina.\n“Imala sam određenu vrstu straha da će neke priče biti zaboravljene, a vredne su da budu zapamćene - od ličnih, porodičnih mitologija, do samog melosa, jezika, običajnih rituala. To je bio interesantan miks koji se savršeno poklopio sa filmskim jezikom kojim sam želela više da se bavim kao reditelj”, rekla je Lukač.\nU okviru međunarodnog takmičarskog programa u Kulturnom centru Beograda na repertoaru je bio film “Dan današnji” reditelja Maxencea Stamatiadisa.\nOvaj “hibridni dokumentarac“ govori o 88-ogodišnjoj Suzan iz predgrađa Pariza, koja ne može da živi bez novih tehnologija i uz pomoć aplikacije vraća u život svog preminulog supruga.\nPo riječima reditelja Stamatiadisa, tehnologija ima svoj način stvaranja iluzije da smo povezani sa svijetom i tako postaje izgovor da se izolujemo, a protagonistkinja njegovog ostvarenja je dobar primjer za to.\n“Sa svim svojim tabletima i smartfonima, ona se oseća povezanije sa prijateljima i porodicom, dok je realnost da je ljudi sve ređe posećuju, jer misle da je dovoljno poslati i-mejl ili video. U tom smislu, tehnologija ponekad ume da proizvede potpuno suprotnu stvar od onoga čemu bi trebalo da teži“, rekao je Stamatiadis o ideji iza filma.\nU okviru iste selekcije prikazan je i film “Ski” Mankea La Bance, u kome se autor kroz osobeni rediteljski pristup dotiče tema važnih za argentinsko društvo, ali koje imaju univerzalni značaj - klasne nejednakosti i posljedice kolonijalizma u kapitalističkom društvu današnjice.\nPored učesnika glavnih takmičarskih selekcija, gosti festivala bili su i Lejla Kajić i Davorin Sekulić, autori filma “Džemo” prikazanog na terasi Art bioskopa Kolarac, kao i Saško Poter Micevski, reditelj filma “Svi ćemo umreti”.\nPovodom projekcije filma “Džemo” autori ovog filma su izjavili da im je glavna vodilja bila činjenica da ne treba da pratimo trendove da bismo bili srećni.\n“Svi sada imamo narativ da moramo imati Fejsbuk, Instagram i da radimo sve što drugi rade. Džemo totalno odudara od svega toga i on je i nas same inspirisao da se odvojimo od toga i da shvatimo da neke stvari koje volimo ne moraju da imaju ikakve veze sa ostatkom sveta. Džemo je srećan čovek čak iako ustaje u 5 sati i posle toga ide na trčanje”, naveli su Kajić i Sekulić.\nU okviru petog festivalskog dana, večeras će u srpskom takmičarskom programu u Amifiteatru ispred Muzeja Jugoslavije biti prikazan film “Dida” Nikole Ilića i Korine Švingruber Ilić, koji prati odnos reditelja sa majkom tokom nekoliko godina, na relaciji između Beograda i Švajcarske.\nPo završetku filma biće održan i razgovor sa rediteljskim parom.\nU međunarodnom takmičarskom programu u Kulturnom centru Beograda biće prikazana dva filma - “Džungla“ rediteljke Luize Mutz (uz razgovor s autorkom), koja prikazuje grupu mladih Parižanki različitog porijekla koje žive u betonskoj džungli i kolebljivo prolaze kroz život.\nU filmu “To sam ja“ (Maéva Ranavojaona, Georg Tiler) mlada djevojka radi kao čuvar u vječito prepunjenom zatvoru na Madagaskaru, a vrijeme prekraćuje sanjareći o svom ocu, ubici koji ju je napustio kad je bila mala nakon što je ubio rođenog brata.\nMeđu večerašnjim gostima festivala biće reditelj Daniel Kutter, čiji će film “Finfine u procepu” biti prikazan u Jugoslovenskoj kinoteci i u Muzeju savremene umetnosti Beograda (uz razgovor).\nPored toga, publici će se uživo predstaviti i Anđela i Davor Rostuhar, autori filma “2Ljubav oko svijeta”, koji je na programu u Jugoslovenskoj kinoteci, kao i poljski reditelj Pavel Cuzuioc, čije će ostvarenje “Molimo vas, ostanite na vezi” biti prikazano u istom prostoru.


HONG KONG: MOST U OBLIKU ZMAJA - Uređenje i dizajn doma\nHONG KONG: MOST U OBLIKU ZMAJA – Dragon’s Link je novi most koji će povezati grad sa istorijskim spomenikom Tai Tam Dam\nArhitektonski biro M CO Design potpisuje ovaj projekat novog mosta u južnom dijelu Hong Konga koji bi trebao da rastereti postojeću saobraćajnicu koja vodi do popularnog izletišta ali i da obezbjedi novu infrastrukturu za ovaj dio grada.\nInspiracija za most ugrađena je duboko u tradiciji naroda koji ovde živi ali i topologiji brdovitog terena koji je presječen velikim vodenim površinama. Pogledajte u videu kako će to izgledati:\nMost Dragon’s Link izgleda kao veliki rep zmaja koji se nadvija nad rijekom. On neće biti rezervisan samo za vozila već će ga moći korisiti i pješaci i biciklisti. Zapravo, sadržaj mosta je kreiran tako da upravo ovu grupu putnika namjernika da podstakne da ga što više korisiti, piše ArchDaily.


Sloan Stivens - Blic Sport\nKARNEVAL BREJKOVA, UPORNA RUSKINJA I VELIKI PREOKRET Pavljučenkova izbacila Sloan Stivens sa Australijan opena!\nKarneval brejkova, uporna Ruskinja i veliki preokret - tako se može opisati poslednji meč ove nedelje na Australijan openu, koji su igrale Anastasija Pavljučenkova i Sloan Stivens, u kojem je slavila Ruskinja sa 6:7(3), 6:3, 6:3 i time se plasirala u četvrtfinale.\nNa novoj VTA listi za ponedeljak 23. jul ima dosta promena među najboljih deset igračica planete, a razlog tome su, pre svega, slabi rezultati na nedavno završenom Vimbldonu.\nPEHAR NAJVEĆEG TURNIRA SVETA JOJ SERVIRALE NA TACNI Da li je ovo najlakši put za jednu teniserku da osvoji Vimbldon?\nVeliki broj iznenađenja dogodio se posle samo dva kola Vimbldona u ženskom delu žreba. Takmičenje su završile Karolina Voznjacki, Garbinje Muguruza, Sloan Stivens i Elina Svitolina.\nTREĆA SREĆA Simona Halep šampionka Rolan Garosa, osvojila prvi grend slem\nRumunska teniserka Simona Halep uspela je iz trećeg pokušaja da osvoji trofej na Rolan Garosu. Ona je u finalu u Bulonjskoj šumi savladala Amerikanku Sloan Stivens sa 3:6, 6:4, 6:1.\nROLAN GAROS, OSMI DAN - TENISERKE Putinceva iznenadila Stricovu, Stivens ubedljivo do četvrtfinala\nKazahstanska teniserka Julija Putinceva savladala je Barbaru Stricovu sa 6:4, 6:3 u četvrtom kolu Rolan Garosa. Ovim trijumfom ona je obezbedila prolaz u četvrtfinale, a tamo će joj rivalka biti Amerikanka Medison Kiz.\nROLAN GAROS, PRVI DAN Ispao Karlović, ostali favoriti sigurni\nPočeo je drugi grend slem u sezoni, Rolan Garos, a u dosadašnjim mečevima prvog kola jedino iznenađenje napravio je Francuz Korentin Mute koji je savladao Hrvata Iva Karlovića.\nTAKO SE TO RADI Sloan Stivens pobedila tri grend slem šampionke na putu do finala Majamija\nAmerikanka Sloan Stivens bila je bolja u polufinalu turnira u Majamiju od Viktorije Azarenke sa 3:6, 6:2, 6:1.\nREČ ŠAMPIONKE Stivensova: Nisam verovala da ću osvojiti US Open, sad mogu u penziju\nPriču Sloun Stivens, nove šampionke US Opena, već ste u poslednja 24 sata pročitali bezbroj puta. Bajka mlade Stivensove koja se posle operacije stopala vratila na teren u Vimbldonu, a pre samo šest sedmica bila 957. na svetu, tek je počela.\nSerena izbegla sudbinu Šarapove, preokret protiv Stivens za četvrtfinale\nAni Ivanović na putu do finala i trofeja Rolan Garosa ne stoji prošlogodišnja šampionka Marija Šarapova, ali je Serena Vilijams izbegla eliminaciju preokretom protiv Sloan Stivens sa 1:6, 7:5, 6:3.\nJelena bolja od Stivens, u četvrtfinalu Sinsinatija sa Serenom\nJelena Janković plasirala se u četvrtfinale turnira u Sinsinatijom pobedom nad Sloan Stivens sa 7:6(4), 6:4, a u borbi za polufinale čeka je još jedna Amerikanka i najbolja teniserka sveta Serena Vilijams.\nJelena bila bolja od Stivens, ali joj je bila potreban pomoć publike sa brushalterom\nJelena Janković savladala je Sloan Stivens u Montrealu, ali joj je bila potrebna pomoć publike, ne samo što se tiče navijanja, već i odevnog predmeta koji joj je neko vreme zadavao muke.\nJankovićeva posle 18 brejkova pobedila Stivens i prošla u četvrtfinale Sinsinatija\nSrpska teniserka Jelena Janković uspela je posle velike bitke i nestvarnih 18 brejkova da se nađe u četvrtfinalu mastersa u Sinsinatiju pošto je posle preokreta sa 3:6, 7:5, 7:5 uspela da savlada Amerikanku Sloan Stivens.\nSigurne Šarapova i Voznijacki, Kerber bolja u nemačkom derbiju, ispala Gerges\nKarolina Voznijacki pobedila je u prvom kolu Rolan Garosa Loru Robson sa 6:3, 6:2, Agnješka Radvanska je od Šahar Per bila bolja sa 6:1, 6:1, a Marija Šarapova je eliminisala Su-Vej Hsije sa 6:2, 6:1 u meču koji je trajao 55 minuta.\nSenzacija u Melburnu: Li izbacila Šarapovu, Azarenka uz lekare u finalu\nU finalu Australijan opena u ženskoj konkurenciji igraće Kineskinja Na Li i prvi nosilac na ovom Grend slemu, Beloruskinja Viktorija Azarenka.\nStivens: Nije novo da Serena razbije reket, teže je protiv Bojane zbog godina\nAmerička tinejdžerka Sloan Stivens plasirala se u polufinale Australijan opena pobedivši slavnu sunarodnicu Serenu Vilijams. Put do završnice turnira bio joj je olakšan zbog povrede trećeg nosioca, a Stivensova smatra da je Serena bila dobar takmac uprkos povredi leđa. Takođe, dodaje da u mečeve sa iskusnijim teniserkama ulazi sa manjom dozom opterećenja nego sa vršnjakinjama.\nSenzacija: Stivens izbacila Serenu, za finale protiv Azarenke!\nAmerikanka Sloan Stivens napravila je najveće iznenađenje na Australijan openu pobedivši u četvrtfinalu sunarodnicu i trećeg nosioca Serenu Vilijams sa 3:6, 7:5, 6:4. U borbi za finale sastaće se sa Beloruskinjom Viktorijom Azarenkom, koja je sa 7:5, 6:1 savladala Ruskinju Svetlanu Kuznjecovu.\nStivens: Bojana je igrala sjajno, na momente nisam znala šta da radim\nNakon što je sa 6:1, 3:6, 7:5 pobedila Bojanu Jovanovski i prošla u četvrtfinale Australijan opena, 19-godišnja Amerikanka Sloan Stivens priznala je da je morala mnogo da se pomuči ne bi li eliminisala iz daljeg takmičenja srpsku teniserku.\nKraj Bojaninog sna, Jovanovski izgubila od Stivens u osmini finala\nBojana Jovanovski nije uspela da se plasira u četvrtfinale Australijan opena jer je nakon velike borbe u četvrtoj rundi nadmetanja izgubila od 19-godišnje Amerikanke Sloan Stivens sa 6:1, 3:6, 7:5.\nHempton mučila Azarenku, ispala Roberta Vinči, Stivens čeka Bojanu\nTreće kolo Australijan opena u ženskoj konkurenciji dalo je odgovore ko će se sve nadmetati u osmini finala, a među onim teniserkama koje su u subotu to obezbedile je i prvi nosilac, Viktorija Azarenka.


Volters je odličnu sezonu imao je tokom takmičarske 2015/2016 kada je u dresu Bešiktaša u 21 ligaškoj utakmici ubacivao prosečno 12 poena, uz skoro 5 skokova i 6 asistencija po meču. Još bolji učinak imao je u Evrokupu, gde je prosečno beležio preko 15 poena po utakmici.\n"Dolaskom Voltersa, koji je koledž karijeru gradio na Univerzitetu Severna Dakota, pojačana je konkurencija na bekovskoj poziciji, a ovaj 25-godišnji plej, visok 193 centimetara stiže u Beograd u narednim danima, i odmah će se priključiti timu, i staviti na raspolaganje treneru Dejanu Radonjiću", saopštili su crveno-beli.\nVolters je tokom NBA karijere odigrao 79 utakmica, 31 kao starter, braneći boje Milvokija i Nju Orleansa u periodu od 2013. do 2015. godine.\nBeležio je u proseku 5,8 poena i 2,6 asistencija, dok je u četiri predsezonska meča u dresu Denvera postizao prosečno 3,3 poena. Volters je poznat kao veliki radnik i trebalo bi da bude veliko pojačanje crveno-belih, pogotovo na evroligaškom frontu.


Cilj – rast standarda - 381 vesti\nBy RedakcijaPosted on November 20, 2019 November 20, 2019\nMinistar finansija Siniša Mali rekao je da će prosečna zarada u decembru preći 500 evra, čime se “ispunjava obećano”, ali da Vlada nije ni time zavodovoljna već želi da životni standard bude još bolji, navodeći da je ovo postignuto na zdravim ekonomskim osnovama.\nKako je rekao, dva glavna cilja budžeta su povećaje plata, penzija i minimalne cene rada, i ubrzani privredni razvoj jer “nikad više nego ovim budžetom nije planirano za javne investicije”.\nOn je rekao da je cilj Vlade Srbije da se životni standard gradjana povećava u što kraćem periodu ali na zdrav, odgovoran način.\n“Povećanje plata koje je predvidjeno, sa čim smo krenuli u novembru, izmedju osam i 15 odsto u javnom sektoru, je na zdravim osnovama, ne zadužujemo se, ne uzimamo skupe kredite, to je novac koji smo uštedeli, zaradili i želimo da ga vratimo gradjanima Srbije”, rekao je Mali.\nPrema njegovim rečima, to se odnosi i na penzije, odnosno od 1. januara kreće njihovo povećanje od 5,4 odsto po švajcarskoj formuli,” opet na zdravim osnovama”.\n“Ne ugrožavamo ovim makroekonomsku stabilnost za koju smo se borili poslednih par godina, ali želimo da gradjani osete boljitak”, rekao je Mali, komentarišući primedbe Fiskalnog saveta.\nTag: budžet investicije ministar finansija Siniša Mali standard\nPrevious post: Domaći investitori neravnopravni\nNext post: Žene žrtve stereotipa


Hotel VIKING APART Kemer - Letovanje Kemer Turska 2020 | Maestral\nNaslovna Letovanje Turska Kemer Hotel VIKING APART Kemer\nHotel VIKING APART Kemer je kategorisan sa 3* i nalazi se na 800 metara udaljenosti od plaže, u centru letovališta Kemer. Hotel poseduje privatni deo plaže do koje je organizovan besplatan prevoz u sezoni po hotelskim pravilima, korišćenje ležaljki i suncobrana je besplatno za goste hotela. U sastavu hotela nalazi se rrecepcija, restoran, bar, bazen za odrasle i decu, stoni tenis, pikado, mini klub za decu, dečije igralište.\nSMEŠTAJ HOTEL VIKING APART VIKING APART\nSobe sadrže TWC, TV, klima, sef (uz doplatu), fen, balkon.\nGALERIJA HOTEL VIKING APART VIKING APART\nHotel VIKING APART Kemer Turska\nVIKING APART Kemer Turska\nCENOVNIK HOTEL VIKING APART VIKING APART


Kako da zaštitite imovinu i izbegnete gubitke za vreme praznika?\nJedan praznik upravo je za nama, kao i produženi vikend u kom je većina zaposlenih mogla da uživa. Činjenica je da ljudi uživaju u odmorima, koliko god oni bili dugi ili kratki, a takođe mogu da deluju stimulativno budući da su ljudi nakon odmora produktivniji. Ipak, postoji i ona druga strana odmora, manje poželjna za poslodavce, a to su gubici u poslovanju koji se najčešće dešavaju baš u vreme odmora.\nProvalnici takođe vole sezone godišnjih odmora, kad su njihove mete ranjivije, ali nije to jedini problem koji dovodi do gubitaka. Ako ste vlasnik firme, poslujete u zanatskim ili uslužnim delatnostima, onda ovo mogu da vam budu neke korisne smernice.\nKako da se izbegnete gubitke koje pravi osoblje\nKrađa zaposlenih tokom odmora ili produženih vikenda je škakljivo, ali nije neuobičajeno pitanje. Postoji više faktora koji doprinose ovom fenomenu, kao i načina da se tome stane na put.\nDecembar je mesec kada se tradicionalno povećava obim posla što često zahteva povećan broj zaposlenih, posebno u trgovinama. Tada često nastane i dezorganizacija što stvara idealan prostor za pojavu manjkova. To je vreme kada treba redovnije kontrolisati pojedine segmente kao što su povraćaj robe, poništene prodaje storno i slične transakcije.\nNovo osoblje nije manje pouzdano koliko god da je tek počelo sa radom, već je verovatnije da može da napravi krupnije greške. Zbog toga ih temeljnije pripremite kako bi se lakše uhodali u zadatke i da bi izbegli da u dodiru sa kupcima naprave moguće propuste.\nU ovom segmentu možete u najvećoj meri da se oslonite se na nadzorne kamere, jer se njima umanjuju mogućnosti za krađu bilo od strane zaposlenih ili od strane kupaca. Novo osoblje treba angažovati ranije u odnosu na period kada se očekuje povećan obim posla , tako da se vežbaju pre nego što do toga dođe.\nNe eksperimentišite previše sa displejima i osvetljenjem\nDekorisanje vašeg poslovnog prostora za praznike i sezonske promene jeste kreativno rešenje, može da oživi poslovanje i da animira kupce. Međutim, postoje određeni faktori koje treba uzeti u obzir prilikom dodavanja prazničnog duha vašem poslu.\nBudite pažljivi sa svetiljkama jer često one postaju uzrok požara u praksi, kada se ne koriste pravilno. Vodite računa i u vezi sa detaljima koje stavljate u izloge, koji su po pravilu najsvetliji, jer se dešava da tamo zakažu instalacije upravo zbog velikog broja uređaja.\nKada su izlozi u pitanju, trudite se da ono sto stavljate u njima ne zaklanja preglednost vašeg video nadzora. Čest slučaj u praksi da snimci nisu dovoljno dobri, jer je ugao bio loš. Ukoliko ne posedujete sistem za video nadzor, oslonite se na sličnu tehnologiju, jer su mogućnosti danas dosta velike, u tehnološkom pogledu svakako.\nAžurirajte sigurnosne sisteme\nDirektne krađe i provale su takođe vrlo zastupljene u praznične dane, bilo da je to zbog manjka osoblja u radno vreme ili kada objekti ne rade. Češći je prvi slučaj, kada pažnja zaposlenih popusti ili kada objekat nema dovoljan nadzor usled veće frekvencije posetilaca.\nPostoje brojni načini na koje možete da se obezbedite od do sada nabrojanih scenarija, kao i od niza drugih. Aspekti dobrog sigurnosnog sistema mogu da uključuju\nSisteme za dojavu požara i otrovnih gasova.\nNesrećni i neželjeni slučajevi se u praksi dešavaju, i na to vrlo malo možete da utičete. Ipak, možete da učinite sve što je u vašoj moći da do takvih situacija ne dođe, odnosno da ništa ne prepustite slučaju. Dovoljno je samo da uvek budete korak ispred i da imate gotovo rešenje za svaku moguću nepredviđenu situaciju.


Cigarete skuplje od 0,2 do 0,7 maraka - BUKA Magazin\n", "url": "http:/novost/4200/cigarete-skuplje-od-02-do-07-maraka" }\nCigarete skuplje od 0,2 do 0,7 maraka\nPiše: capital.ba / Objavljeno: 02.12.2010. u 01:38h\nPaklica cigareta u maloprodaji u BiH od 1. januara 2011. godine biće skuplja u prosjeku za 0,2 do 0,7 maraka.\nDo poskupljenja cigareta od iduće godine dolazi zbog povećanja posebne akcize na cigarete sa 0,3 na 0,45 maraka po kutiji. Minimalna akciza iznosiće 1,08 maraka po paklici cigareta.\nPrema novim kalkulacijama cijena, koje su proizvođači cigareta dostavili Upravi za indirektno oporezivanje BiH (UIO BiH) cigarete “jork” Tvornice duvana Rovinj od Nove godine umjesto dosadašnjih 1,8 koštaće 2,2 marke, dok će cigarete “filter 160″ i “MC” poskupjeti za 0,3 i koštaće 2,5 marke.\n- “Ronhil” i “valter volf” biće skuplji za 0,2 marke, odnosno za paklicu cigareta biće potrebno izdvojiti 2,7 maraka – rekli su u Tvornici duvana Rovinj.\nCijene duvanskih proizvoda kompanije “Filip Moris” biće više od 0,2 do 0,4 marke, osim cigareta “filip moris rid”, koje trenutno koštaju 2,8 maraka, a od Nove godine njihova cijena biće 2,7 maraka.\nCigarete “eva”, koje trenutno koštaju 2,5, od 1. januara poskupjeće na 2,7 maraka.\nKompanija “Monus eksport” svoje proizvode poskupljuje od 0,2 do 0,4 marke, a cigarete Fabrike duvana Sarajevo biće skuplje od 0,2 do 0,5 maraka.\nU UIO BiH naglasili su da će cigarete sa oznakom “Imperijal tobako” poskupjeti od 0,2 do 0,5 maraka.\n- “Davidof klasik” i “davidof lajt” pojeftiniće za 0,2 marke – kažu u Upravi.\nDirektor Fabrike duvana Banjaluka Simo Miškić rekao je da će sve vrste cigareta ove fabrike od 1. januara biti skuplje za pola marke.\n- Kutija cigareta Fabrike duvana Banjaluka od Nove godine koštaće dvije marke – kazao je Miškić.\nU Upravi za indirektno oporezivanje BiH kazali su da su poreski obveznici u BiH i ostala lica koja se bave prometom cigareta bili obavezni da do 30. novembra dostave kalkulacije novih maloprodajnih cijena cigareta.\n- Kompanija “Filip Moris” jedina je na vrijeme dostavila nove cjenovnike, a juče su i ostala preduzeća poslala svoje kalkulacije cijena, koje će se primjenjivati od 1. januara iduće godine – rekli su u Upravi za indirektno oporezivanje.\nPodsjetili su da odluka o utvrđivanju posebne i minimalne akcize na cigarete definiše da će se proporcionalna akciza plaćati po stopi od 42 odsto na osnovicu utvrđenu u skladu sa Zakonom o akcizama, kao i posebna akciza u iznosu od 22,50 maraka za 1.000 komada, odnosno 0,45 maraka za pakovanje od 20 komada.\nVrsta cijena u 2010. (u KM) cijena u 2011. (u KM)\naura 2,80 3\nronhil 2,50 2,70\nbos 2,20 2,50\nbond 2,20 2,50\njork 1,50 2,70\nfast 1,70 1,90


"U OVOM ZNAKU ĆEŠ POBEDITI" Evo šta simboliše zastava koja obeležava litije u Crnoj Gori (FOTO) | Najnovije vesti - Srbija danas\n25.02.2020. • 20:01 Srbija Danas/Agencije\nFoto: Facebook/Fedja Dimovic\nZastava sa krstom i četiri znaka "0" koja se vijori na čelu kolone ljudi koji svakodnevno na litijama u Crnoj Gori izražavaju nezadovoljstavo protiv spornog Zakona o slobodi veroispovesti, derivat je starog predanja o takozvanom Konstantinovom snu.\nOvo tvrdi naš poznati heraldičar Dragomir Acović, koji kaže da je Konstantin Veliki uoči bitke sa Maksencijom na Milvijskom mostu usnio zastavu sa krstom i glas koji mu kaže; "u ovome znaku ćeš pobediti."\n- Ta zastava koju je on kasnije usvojio kao svoju ličnu zastavu zove se lavarum. Ona kroz istoriju ima različite motive. Postoji lavarum koji je prosta crvena tkanina, na kojima su siluete Konstantina i njegovih sinova, a između ostalog i lavarum koji je beo sa crvenim krstom između kojih su četiri crvena prstena,“ objašnjava Dragomir Acović za medije.\nZastava je znak pobede\nLavarum u simboličnom smislu, kako kaže naš sagovornik, predstavlja izvorno opredeljenje za nebesko carstvo i za Hrista kao cara.\n- To je znak pobede. To je opšti znak pobede hrišćana nad nehrišćanima. I u tom smislu se taj simbol i danas nosi i ističe u Crnoj Gori. Vrlina je i da ne može da se poveže sa tim da narod u Crnoj Gori propagira srpstvo ili Srbiju, jer to nije specifična srpska zastava, ali jeste zastava pod kojom se hrišćani bore protiv nehrišćana - objašnjava Acović.\nUpravo sa ovom zastavom tokom posete Americi ispred Bele kuće slikali su se izaslanici Episkopskog saveta Srpske pravoslavne crkve u Crnoj Gori, episkop dioklijski Metodije i protojerej-stavrofor Radomir Nikčević. Hip-hop grupu "Beogradski sindikat", mitropolit crnogorsko-primorski Amfilohije odlikovao je ordenom sa Zlatnim likom Svetog Petra Drugog Lovćenskog Tajnovidca, na kojoj se takođe nalazi ova zastava. On se zaviorila i proteklog vikenda na stadionu Crvene Zvezde.\nTvorac Milanskog edikta\nInače, Konstantin Veliki bio je rimski car (324—337) poznat po tome što je doneo dve sudbonosne odluke koje su promenile tok evropske istorije.\nS jedne strane, stao je na kraj progonu hrišćana, pa čak i prešao na njihovu veru, obezbedivši hrišćanstvu zavidan položaj vodeće monoteističke religije, a s druge strane, osnovao je grad ravan Rimu - Konstantinopolj, osiguravši tako opstanak Carstva na Istoku dugo posle pada Rima i zapadnih provincija u 5. veku.\nBitka kod Milvijskog mosta odigrala se 28. oktobra 312. godine, na reci Tibar severno od Rima, između rimskih careva Konstantina Velikog i Maksencija. Pobedu je odneo Konstantin Veliki, čime je postao neprikosnoveni vladar zapadnog dela Rimskog carstva. Maksencije je našao smrt u Tibru, u kome se udavio prilikom povlačenja.\nKonstantin je jedan od donosilaca Milanskog edikta, zakonskog akta kojim je proglašena verska ravnopravnost i prestanak progona hrišćana koje je trajalo tri stotine godina.\nCrna Gora zastava litije Konstantin Veliki Dragomir Acović Hrist\nNEOPHODAN OPREZ ZBOG KORONE: Ovo su najrizičnija mesta zaraze\n29.05.2020. • 17:21\nOLUJA SE ŠIRI PO SRBIJI: Snažno nevreme pogodilo Kovin, padao grad veličine lešnika (FOTO)\n29.05.2020. • 16:41\nOvo je jedna od najvećih srpskih srednjovekovnih svetinja: Plavi anđeo pleni lepotom od 13. veka (FOTO)\n29.05.2020. • 16:55\nPROCURILO! NEVIĐENO U RIJALITIJU - Evo KO je bio u HELIKOPTERU IZNAD ZADRUGE i bacao POKLONE (FOTO)\nOvo je jedna od najvećih srpskih srednjovekovnih svetinja: Plavi anđeo pleni lepotom od 13. veka (FOTO) Društvo\nMIGRANTI DIVLJAJU NASRED ULICE! Šutiraju čoveka u GLAVU, samo se SRUŠIO NA AUTO (VIDEO) Region


Opština Zemun podelila novih stotinu auto-sedišta za decu - Studio B\nOpština Zemun podelila novih stotinu auto-sedišta za decu\nOpština Zemun podelila novih stotinu auto-sedišta za decu Studio B\nObjavljeno: 23.07.2019. 19:33 Izmenjeno: 24.07.2019. 17:17\nSprovodeći strategiju Agencije za bezbednost saobraćaja, a u želji da sledeće godine u našoj zemlji nijedno dete ne pogine u saobraćajnim nesrećama, ta opština ove godine podeliće ukupno 400 auto-sedišta za decu.\nStotinak roditelja iz Zemuna bilo je prijatno iznenađeno kada im je javljeno da dođu na besplatnu podelu auto-sedišta. Mnogi od njih bili su skeptični, jer se nisu prijavili, ali su došli i ističu da im ta pažnja opštine mnogo znači.\nOpština Zemun uključila se u nacionalnu strategiju Agencije za bezbednost saobraćaja čiji je cilj da sledeće godine imamo dva puta manje dece povređene u saobraćaju nego 2011. I nijedno poginulo dete. U opštini kažu da je inicijativa za tu akciju potekla od statistike, koja govori da se u našoj zemlji sedišta ne koriste dovoljno i da se ne upotrebljavaju na pravilan način.\nAgencija za bezbednost saobraćaja snimila je pet filmova o pravilnom korišćenju sedišta za decu, koja pokrivaju svih pet vrsta sedišta. Ti filmovi mogu se pogledati na sajtu Agencije i Youtube.


RTCG - Radio Televizija Crne Gore - Nacionalni javni servis :: Svijet :: Stotine ljudi pobjeglo iz centara za karantin\n31. 05. 2020. 15:06 >> 15:08 0\nU AFRIČKIM ZEMLJAMA\nStotine ljudi pobjeglo iz centara za karantin\nPolicija u više afričkih zemalja traga za nekoliko stotina ljudi zaraženih koronavirusom koji su prethodnih nedjelja pobjegli iz cenatara za karantin.\nKako se navodi, centri su često bili u nehigijenskim i neudekvantnim uslovima.\nU Malaviju je prošle nedjelje više od 400 ljudi koji su vraćeni iz Južne Afrike i drugih zemalja, pobjeglo iz improvizovanog centra na stadionu u Blantajeru, a najmanje 46 njih pozitivno je na koronu.\nPolicija i zdravstveni zvaničnici rekli su novinarima da nijesu u stanju da zaustave bjekstva, jer nedostaju adekvatna zaštitna sredstva.\nTakođe iz centra za izolaciju na graničnom punktu Mvanca pobjeglo je 26 osoba koje su čekale rezultate testiranja. Još osam osoba čiji testovi su pokazali da su pozitivni na virus, pobjeglo je iz drugog karantina u Blantajeru, prenosi Gardijan.\nPortparol policije u Zimbabveu Pol Njijati rekao je da je iz centara u toj zemlji, gdje je obavezan tronedjeljni karantin za povratnike iz inostranstva, pobjeglo 148 ljudi.\nU Africi je potvrđeno više od 130.000 slučajeva koronavirusa, ali pretpostavlja se da je realan broj inficiranih veći zbog nedovoljnog testiranja.\nU Africi 100.000 umrlih od korone\nNovi soj korona virusa u Africi\n29. 12. 2020. 0\nPola miliona novorođenčadi umrlo zbog zagađenja\nAfrici potrebno 1,2 biliona dolara za oporavak\n16:20 EPCG dokazala brigu o građanima\n16:07 Zbog štrajka advokata Ilić nije u pritvoru\n15:57 “Skrnavljenje spomenika užasan čin bezumlja”\n15:52 Leposavić da objavi sadržaj ugovora sa SPC\n15:44 Domovi učenika bez licence za rad\n15:43 Prošao amandman da moratorijum traje tri mjeseca\n15:26 I skraćeni moratorijum proizvodi isti rizik\n15:22 Rajačić odlazi u misiju u Iraku\n15:17 Policija će biti servis i podrška Komisiji\n15:07 Ivanović da bude krivično procesuiran\n15:06 Uhapšen Budvanin zbog ulične prodaje narkotika\n15:04 Ove sedmice o mandatima članovima Savjeta RTCG\n14:53 Unutrašnjim reformama do stabilnijeg regiona\n14:48 "Ispravljena višedecenijska nepravda"\n14:45 O razrješenju Leposavića u srijedu\n14:33 Todorović da se odrekne bonusa i prava na otpremninu\n14:30 Sjeverna Makedonija prvi put na samitu NATO-a\n14:21 "Skrnavljenje spomenika posljedica izdaje GP URA"\n14:15 Podrška trajnom zapošljavanju asistenata u nastavi\n14:03 Država Asanoviću da plati 1.500 eura\n13:50 Vlada ulaže napore da ponovo uspostavi letove sa Rusijom\n13:42 Podržati amandmane za Cetinje, DPS da prekine bojkot\n13:36 Korona-kriza i politička previranja unazadili medijsku scenu\n13:29 Isticati primjere žena na mjesima odlučivanja\n13:21 Prioritet podizanje nivoa dobrovoljnog davalaštva krvi\n13:17 U penziju sa 66 godina od 2022.\n13:08 Dokazi protiv Stijepovića na provjeri\n12:55 Vladi jedinica od LGBT osoba, otvoreni za popravni\n12:32 Neće biti novog hladnog rata s Kinom\n12:19 DPS-u potrebna pažnja pa je traže preko Demokrata\n12:13 Spremajte se za vanredne izbore\n12:06 CG potrebni dobronamjerni lideri više nego ikad\n11:56 BS značajan partner na političkom nebu CG\n11:49 Bošnjaci ključni saveznici na strateškom putu\n11:46 BS konstruktivan partner na putu evropeizacije CG\n11:35 Od sjutra dnevni voz Bar - Beograd